**Proces - verbal**

**al ședinței ordinare a Consiliului Județean Vrancea**

**din data de 27 aprilie 2023**

În data de 27 aprilie 2023, la sediul Consiliului Județean Vrancea din Focșani,

b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Cătălin Toma.

**Președintele Consiliului Județean Vrancea, domnul Cătălin Toma,** a deschis ședința ordinară, convocată prin Dispoziția nr. 350 din 21 aprilie 2023, cu îndeplinirea procedurilor legale în materie.

Locul ședinței a fost sediul consiliului județean, cu prezența fizică a aleșilor județeni, caracterul public al acesteia fiind asigurat prin publicarea pe site a minutei, imediat după ședința și prin transmiterea dezbaterilor online.

Cvorumul necesar pentru că ședința să fie legal constituită a fost întrunit, prezenți fiind 29 de aleși județeni din care - 28 de consilieri județeni din 31 de consilieri județeni în funcție, plus președintele consiliului județean. Absenți motivat au fost domnii Onia Cristian si Ghetu Cătălin și doamna Marchitan Gabriela.

Președintele Consiliului Județean Vrancea a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

**Președintele Consiliului Județean Vrancea, domnul Cătălin Toma,** în conformitate cu prevederile legale, a dat cuvântul secretarului general al județului pentru a supune spre aprobare procesul-verbal al ședinței ordinare din data de 4 aprilie 2023.

**Domnul consilier județean Alexe Vasile** a amintit că, potrivit procesului- verbal, proiectul de hotărâre privind „ Stabilirea indemnizației pentru membrii Autorității Teritoriale de Ordine Publică Vrancea”, aflat pe ordinea de zi a ședinței ordinare din data de 4 aprilie 2023, a fost respins obținând 15 voturi „ pentru” și 15 „abțineri”, printre cele 15 „abțineri” numărându-se și cei 6 consilieri județeni care și-au declarat conflictul de interese la începutul ședinței. Din acest motiv și luând în calcul dispozițiile art.228 alin. 3 din Codul administrativ, domnul consilier a întrebat de ce au mai fost luați în calcul cei 6 consilieri amintiți, fiind numărați la abțineri.

**Secretarul general al județului, doamna Raluca Dan**, a precizat că, potrivit dispozițiilor legale invocate, cei 6 consilieri județeni nu au fost luați în calcul la cvorum, adică numărul persoanelor prezente care trebuie să asigure numărul minim de consilieri în prezența cărora trebuie să se desfășoare ședința. Conform Codului administrativ, care nu distinge, persoanele în cauza sunt trecute ca „abțineri” chiar daca ele nu au votat.

**Domnul consilier județean Guguianu Constantin** a anunțat că nu va vota procesul-verbal supus aprobării întrucât în cuprinsul acestuia, la proiectul de hotărâre privind stabilirea indemnizației membrilor ATOP Vrancea, intervenția sa a fost consemnată lapidar.

**Secretarul general al județului, doamna Raluca Dan**, a explicat că, potrivit legii, în procesul-verbal se consemnează esența celor discutate în ședința, el nefiind o stenogramă. Așadar, dacă domnul consilier dorește completarea procesului-verbal în sensul menționării celor declarate în ședința, acest lucru este posibil.

**Domnul consilier județean Guguianu Constantin** a precizat că dorește completarea procesului-verbal în acest sens și a solicitat să i se pună la dispoziție înregistrarea ședinței.

**Secretarul general al județului, doamna Raluca Dan**, a menționat că ședințele Consiliului Județean Vrancea pot fi urmărite online, pe site-ul instituției.

**Domnul consilier județean Lepadatu Mihăița** a amintit că încă de la începutul ședinței anterioare a solicitat clarificarea numărului de voturi necesar pentru adoptarea proiectului de hotărâre in cauza. Totodată si-a exprimat nedumirirea cu privire la numărarea în rândul „abținerilor” a celor 6 consilieri județeni aflați în conflict de interese. A mai subliniat faptul ca un consilier județean a participat la vot, deși la începutul ședinței a anunțat ca se afla in conflict de interese.

**Secretarul general al județului, doamna Raluca Dan**, a precizat că se face confuzie între semnificația cvorumului și majoritatea voturilor necesare adoptării unui proiect de hotărâre, explicând definițiile celor doi termeni, potrivi Codului administrativ.

**Domnul consilier județean Lepădatu Mihăița** a anunțat că se va adresa instanței de judecata cu privire la acest subiect. A mai adăugat că, la solicitarea de a i se pune la dispoziție un anumit document, a primit de la aparatul de specialitate al consiliului județean doar un conspect al acestuia.

**Secretarul general al județului, doamna Raluca Dan**, a menționat că, potrivit legii, autoritatea publica are obligația de a furniza informații cu privire la activitatea ei. Documentul la care a făcut referire domnul consilier Lepădatu Mihăița face parte din strategia de apărare a consiliului județean, întrucât Obștea Vidra a atacat Hotărârea Consiliului Județean Vrancea privind declanșarea procedurii de expropriere a imobilului -teren situat pe coridorul de expropriere al lucrării de utilitate publică de interes județean „Stație de transfer a deșeurilor-Vidra”. Acesta este motivul pentru care nu a putut fi pus deocamdată la dispoziția domnului consilier.

**Fiind supus votului, procesul - verbal a fost aprobat cu 26 voturi „pentru”** (Atarcicov Adrian, Bălan Doru-Geany, Blîndu Nicușor, Cristian Dănuț, Drăghici Adrian, Micu Ioan, Melinte Vasile, Munteanu Ludmila-Gianina, Marin Vasile, Oprișan Marian, Tărlungeanu Adelina-Petronela, Toma Cătălin, Cel - Mare Ionel, Bălosu Cristinel, Crețu Adrian-Vasile, Caraba Ionel, Epure Ion, Lazăr Dorel, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerica) **și 3 voturi „ împotrivă”.** ( Alexe Vasile, Lepadatu Mihaita și Guguianu Constantin)

**S-a trecut la prezentarea proiectelor de hotărâri înscrise pe ordinea de zi a ședinței:**

1. „ Declararea de interes public județean și de utilitate publică a obiectivului de investiție „Campus profesional integrat, liceal și universitar județul Vrancea”

2. “ Declararea de interes public județean și de utilitate publică a obiectivului de investiții Construire Parc Industrial Vrancea”

3. „ Aprobarea Planului de analiză și acoperire a riscurilor”

4. „ Transmiterea solicitării de trecere a imobilului Palat Administrativ corp B cu terenul aferent, din domeniul public al statului în domeniul public al județului Vrancea”

5. „ Solicitarea transmiterii terenului în suprafață de 1797 mp, identificat în Cartea Funciară nr. 50830 Spulber, T150, P10019, din domeniul public al comunei Spulber în domeniul public al județului Vrancea”

6. „ Actualizarea valorii de inventar a imobilului Sediul Direcției Generale de Asistență Socială și Protecția Copilului Vrancea”

7. „ Transmiterea în administrarea Direcției Generale de Asistență Socială și Protecția Copilului Vrancea a Corpului 1, aferent imobilului Sediul Direcției Generale de Asistență Socială și Protecția Copilului Vrancea”

8. „ Înscrierea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr de 153 arbori cu un volum brut de 161,19 m.c.”

9. „ Valorificarea prin vânzare la licitație a masei lemnoase aferentă unui număr de 153 arbori cu un volum brut de 161,19 m.c.”

10. „ Aprobarea acordului de asociere între județul Vrancea prin Consiliul Județean Vrancea si Judeţul Galaţi, prin Consiliul Judeţean Galaţi, încheiat pentru Elaborarea Studiului de Fezabilitate, realizarea documentației tehnice pentru Autorizația de Construire (P.A.C.) și obținerea Autorizației de Construire (A.C.) pentru obiectivul de investiții “Drum de legătură între DN 25 și DX Brăila - Focșani“.

Președintele consiliului județean a precizat că, după convocarea consiliului județean în ședință ordinară, a intrat in vigoare Legea nr.103/20223, motiv pentru care a propus suplimentarea ordinii de zi cu proiectul de hotărâre, privind “ Stabilirea salariilor de baza pentru funcționarii publici si personalul contractual din Consiliul Județean Vrancea si Serviciul Public Comunitar Județean de Evidență a Persoanelor Vrancea”.

**Atât suplimentarea ordinii de zi, cât și ordinea de zi a ședinței au fost aprobate cu unanimitate de voturi. (29 de voturi ”pentru”)**

Președintele Consiliului Județean Vrancea a reamintit consilierilor județeni că au obligația să nu participe la adoptarea proiectelor de hotărâri în care ar putea fi în conflict de interese. Totodată, a mai menționat că până la acest moment nu au fost depuse amendamente la secretarul general al județului.

**Ulterior, s-a trecut la dezbaterea proiectelor de hotărâri.**

**La punctul 1** proiectul privind „ Declararea de interes public județean și de utilitate publică a obiectivului de investiție „Campus profesional integrat, liceal și universitar județul Vrancea” .

**Domnul consilier județean Lepădatu Mihăița** a întrebat dacă au mai fost dezvoltate parteneriate cu alți agenți economici în vederea adaptării învățământului profesional tehnic la cerințele pieții de munca. Totodată a întrebat dacă mai sunt în regiunea noastră astfel de proiecte cu care am putea concura și dacă suma proiectului, dusă până la limita maximă, nu este un impediment în obținerea finanțării.

**Președintele Consiliului Județean Vrancea, domnul Cătălin Toma**, a precizat că în acest moment proiectul Campusului profesional este in procedură de evaluare.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 2** proiectul privind“ Declararea de interes public județean și de utilitate publică a obiectivului de investiții Construire Parc Industrial Vrancea”.

**Domnul consilier județean Lepădatu Mihăiță** a întrebat de ce a fost nevoie să treacă 5 luni, din noiembrie 2022 până în prezent, pentru a se declara de interes public județean și de utilitate publică obiectivul de investiții Parc Industrial Vrancea.

**Administratorul interimar al Parcului Industrial Vrancea, domnul Georgescu Stefan,** a precizat că, potrivit unei adrese transmisă de către Direcția pentru Agricultură Județeana Vrancea obiectivul trebuie declarat de interes județean, nefiind necesar că și terenurile aferente acestuia să fie declarate de interes județean.

**Domnul consilier județean Lepădatu Mihăiță** a amintit că, deși la acest proiect se lucrează din anul 2021, încă nu au fost făcute progrese, timp în care în țară au fost deschise alte parcuri industriale.

**Domnul consilier județean Crețu Adrian** a subliniat că pentru parcurile industriale construite în țară lucrările au început acum 2, 3 ani.

**Secretarul general al județului, doamna Raluca Dan**, a menționat că obiectul acestui proiect este declararea de interes public județean a obiectivului Parcului Industrial și nu a terenului, avizul Direcției pentru Agricultură Județeana fiind ultimul document de care era nevoie pentru adoptarea PUZ-ului și pentru înscrierea în categoria parcurilor industriale. Mai mult, proiectul de hotărâre amintit a fost inițiat pentru a scuti Consiliul Județean Vrancea de o taxa de 17 miliarde de lei vechi.

**Domnul consilier județean Guguianu Constantin** a apreciat că întârzierea încadrării acestui obiectiv în Registrul Parcurilor industriale a fost cauzată de lipsa de implicare a celor responsabili, dar a precizat că va susține prezentul proiect.

**Președintele Consiliului Județean Vrancea, domnul Cătălin Toma**, a menționat că nu este nimeni vinovat de aceasta situație, că procedura declarării Parcului Industrial este una foarte laborioasă, care presupune acoperirea mai multor domenii.

**Domnul consilier județean Lepădatu Mihăiță** a dorit să știe dacă administratorul Parcului Industrial a luat legătura cu Comitetul interministerial constituit în acest sens pentru ca acesta să faciliteze înființarea parcului.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 3** proiectul privind „ Aprobarea Planului de analiză și acoperire a riscurilor”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 4** proiectul privind „ Transmiterea solicitării de trecere a imobilului Palat Administrativ corp B cu terenul aferent, din domeniul public al statului în domeniul public al județului Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 5** proiectul privind „ Solicitarea transmiterii terenului în suprafață de 1797 mp, identificat în Cartea Funciară nr. 50830 Spulber, T150, P10019, din domeniul public al comunei Spulber în domeniul public al județului Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 6** proiectul privind „ Actualizarea valorii de inventar a imobilului Sediul Direcției Generale de Asistență Socială și Protecția Copilului Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 7** proiectul privind„ Transmiterea în administrarea Direcției Generale de Asistență Socială și Protecția Copilului Vrancea a Corpului 1, aferent imobilului Sediul Direcției Generale de Asistență Socială și Protecția Copilului Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 8** proiectul privind„ Înscrierea sub aspect valoric și cantitativ în evidențele contabile ale bugetului Unității Administrativ-Teritoriale Județul Vrancea, a masei lemnoase aferentă unui număr de 153 arbori cu un volum brut de 161,19 m.c.”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 9** proiectul privind „ Valorificarea prin vânzare la licitație a masei lemnoase aferentă unui număr de 153 arbori cu un volum brut de 161,19 m.c.”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 10** proiectul privind „ Aprobarea acordului de asociere între județul Vrancea prin Consiliul Județean Vrancea si Județul Galați, prin Consiliul Județean Galați, încheiat pentru Elaborarea Studiului de Fezabilitate, realizarea documentației tehnice pentru Autorizația de Construire (P.A.C.) și obținerea Autorizației de Construire (A.C.) pentru obiectivul de investiții “Drum de legătură între DN 25 și DX Brăila - Focșani“.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 11** proiectul privind “ Stabilirea salariilor de baza pentru funcționarii publici si personalul contractual din Consiliul Județean Vrancea si Serviciul Public Comunitar Județean de Evidență a Persoanelor Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

Epuizându-se punctele înscrise pe ordinea de zi, președintele consiliului județean a declarat închise lucrările ședinței ordinare a Consiliului Județean Vrancea din 27 aprilie 2023.

**Președintele**

**Consiliului Județean Vrancea**

**Cătălin TOMA**

 **Secretar general al județului**

 **Raluca Dan**